การทำความเข้าใจการเสพติดสื่อลามก การสร้างความเปลี่ยนแปลงในระยะยาว การได้รับความช่วยเหลือทางจิตใจ
คุณดูหนังโป๊บ่อยแค่ไหน ดูในระดับที่คนทั่วๆ ไปเขาดูกันหรือเสพติดรุนแรง พยายามหาสัญญาณและอาการ เพื่อให้รู้ว่าหนังโป๊เข้ามาควบคุมการใช้ชีวิตประจำวันของคุณมากเกินไปหรือไม่:  คุณไม่สามารถหยุดดูหนังโป๊หรือหยุดพฤติกรรมที่เกี่ยวข้องกับสื่อลามกได้ ทั้งๆ ที่ตั้งใจจะหยุดการกระทำดังกล่าวแล้ว คุณรู้สึกโกรธหรือรำคาญ ถ้ามีคนบอกให้เลิกดูหนังโป๊ (หรือโกรธแม้แต่ตัวเองที่ตั้งใจจะเลิกเองก็ตาม) คุณเก็บการใช้สื่อลามกเป็นความลับ ไม่บอกครอบครัวหรือเพื่อนฝูง คุณรู้สึกเหมือนว่าตัวเองมีสองตัวตนเพราะการเสพสื่อลามกแบบหลบๆ ซ่อนๆ คุณเลือกที่จะดูหนังโป๊ต่อไป แม้จะมีผลกระทบไม่ดีตามมา เช่น ความสัมพันธ์ไม่ราบรื่น มีปัญหาที่โรงเรียน คุณเสียเวลาจำนวนมากมายไปกับหนังโป๊ เพื่อเข้าใจสิ่งที่เกิดขึ้นกับคุณให้ดีขึ้น คุณต้องรู้ว่าการเสพติดนี้มันมีอันตรายอย่างไรบ้าง การคิดไปเองว่าใครๆ ก็ดูหนังโป๊กันเป็นเรื่องปกติและการดูบ่อยๆ ไม่เห็นจะเป็นปัญหานั้นอาจเป็นวิธีปลอบใจตัวเองเท่านั้น แต่การเข้าใจถึงผลกระทบที่อาจเกิดขึ้นจากการเสพติดหนังโป๊จะทำให้คุณเห็นว่ามันไม่ดีและอาจก่อให้เกิดปัญหาตามมา:  เลิกกับคนรัก หรือความสัมพันธ์กับคนใกล้ชิดมีปัญหา ไม่สนใจในความสัมพันธ์หรือการคบหากับใคร รู้สึกอับอายหรือรู้สึกผิด มีปัญหาในการทำงานหรือการเรียน เช่น เกรดตก มีความเสี่ยงในกิจกรรมทางเพศที่เป็นอันตรายและมีความเสี่ยงสูงที่จะเป็นโรคติดต่อทางเพศสัมพันธ์ได้ ในที่สุดอารมณ์จะตายด้าน หากไม่ได้อยู่ในสถานการณ์ที่มีหนังโป๊ การเสพติดเช่นนี้เกี่ยวข้องกับเรื่องทางเพศ คุณอาจจะมองตัวเองว่าเป็นคนจิตใจสกปรก โรคจิต ลามกอนาจาร และสิ่งที่ทำมันผิดศีลธรรมที่ปล่อยให้ปัญหาเรื้อรังมาตั้งแต่แรก อย่างไรก็ตาม การต่อว่าตัวเองหรือโทษตัวเองมีแต่จะทำให้ขาดความมั่นใจที่จะต่อสู้กับการเสพติดและสนใจกิจกรรมอื่นๆ  วิธีที่ได้รับความนิยมมากเช่นการหยิกตัวเองทุกครั้งที่ดูหนังโป๊เป็นเหมือนการยิ่งห้ามยิ่งยุ ซึ่งจะทำให้การเลิกติดหนังโป๊ทำได้ยากกว่าเดิม  นอกจากนี้ คุณจะรู้สึกไม่ดีกับความต้องการทางเพศของตัวเองและทำให้ต้นตอของปัญหาการเสพติดสื่อลามกมีความซับซ้อนกว่าเดิม สาเหตุเป็นอะไรก็ได้ที่ทำให้คุณรู้สึกอยากดูหนังโป๊  สาเหตุอาจะเป็นเวลาประจำบางช่วงในชีวิตประจำวัน เช่น ก่อนนอน หรือการเห็นโฆษณาที่นางแบบนายแบบใส่เสื้อผ้าน้อยชิ้น การรู้สาเหตุของความอยากดูหนังโป๊เป็นสิ่งสำคัญเพราะคุณจะรู้ว่าเมื่อไหร่ต้องเพิ่มความพยายามที่จะ “ไม่” ดูหนังโป๊ คุณอาจทำอย่างอื่นแทนเพื่อเบี่ยงเบนความสนใจจนกว่าความอยากดูหนังโป๊หายไปเอง   ยกตัวอย่างเช่น คุณเห็นโฆษณาที่ทำให้คุณอยากดูหนังโป๊ ให้ฝืนใจตัวเองไปเล่นวีดีโอเกมที่ชอบแทน คุณอาจหนีจากโฆษณาไปได้ไม่ตลอดหรอก แต่อย่างน้อยคุณก็ได้ฝึกเปลี่ยนพฤติกรรมการดูหนังโป๊เป็นกิจกรรมอย่างอื่นที่ส่งผลเสียน้อยกว่า เมื่อเวลาผ่านไป การเลี่ยงสาเหตุที่ทำให้อยากดูหนังโป๊และแทนที่มันด้วยพฤติกรรมอื่นๆ จะกลายเป็นเรื่องง่ายขึ้น เมื่อคุณพยายามกำจัดพฤติกรรมเสพติดนี้ออกไป คุณต้องพยายามเบี่ยงเบนความสนใจของตัวเองให้ไปสนใจอย่างอื่นแทนเสมอ ถ้าไม่สามารถหลีกเลี่ยงสิ่งที่มากระตุ้นความอยากของคุณได้ คุณก็ต้องทำตามใจอยากบ้าง เพราะมันอาจทำให้พฤติกรรมที่เป็นอยู่ลดลงง่ายกว่า เพียงแต่อย่าเสียเวลามากเกินไปไปกับการหลีกเลี่ยงเพลงบางเพลงหรือเพื่อนบางคนที่ทำให้คุณเกิดอารมณ์ ถ้าคุณปล่อยให้สาเหตุของความอยากกลับเข้ามาในชีวิตหลังจากพยายามลดละเลิกอย่างหนัก คุณมีแนวโน้มสูงที่จะกลับไปติดหนังโป๊หนักกว่าเดิม แทนที่จะ “หักดิบ” การเสพติดหนังโป๊ คุณอาจค่อยๆ ลดการดูลง พยายามตั้งเป้าหมายในระยะเวลาที่กำหนดโดยขึ้นกับความต้องการหยุดพฤติกรรมนี้ของตนเอง  การค่อยๆ ลดจะทำให้การเปลี่ยนแปลงเกิดขึ้นอย่างราบรื่นมากขึ้นเพราะคุณค่อยๆ เผชิญหน้ากับความท้าทายในการเปลี่ยนแปลงพฤติกรรมในความเร็วที่คุณกำหนดเอง  ยกตัวอย่างเช่น คุณตั้งเป้าหมายว่าจะดูหนังโป๊เพียง 3 ครั้งต่อสัปดาห์ คุณอาจเริ่มจากดูเพียงวันละ 1 ครั้งในเวลาที่คุณมีความอยากมากที่สุด เช่น ก่อนนอน กำจัดความอยากบ่อยๆ ให้บ่อยกว่าที่คุณตั้งเป้าไว้เลยก็ได้ การตัดการเข้าถึงแหล่งที่คุณมักใช้เสพสื่อลามกจะช่วยได้มาก ตัวอย่างคำแนะนำสำหรับการลดละเลิกเสพสื่อลามกมีดังนี้:   ถ้าคุณดูหนังโป๊จากแผ่นดีวีดีเป็นประจำ ให้ใช้ปากกาหรือคลิปหนีบกระดาษขูดแผ่นก่อนโยนทิ้ง ถ้าคุณอ่านจากนิตยสาร ให้ฉีกทีละแผ่นแล้วใส่ในเครื่องทำลายกระดาษหรือโยนลงถังขยะรีไซเคิลซะ ถ้าคุณดูหนังโป๊จากอินเทอร์เน็ต ให้ใช้โปรกรมที่ช่วยกำหนดความถี่ในการเข้าใช้เว็บไซต์นั้นๆ โปรแกรมที่ช่วยคัดกรองการเข้าใช้อินเทอร์เน็ตเช่น StayFocused หรือ Net Nanny จะทำหน้าที่เหมือนพ่อแม่ที่คอยควบคุมพฤติกรรมของเรา ค่อยๆ กีดขวางการเข้าเว็บไซต์ต่างๆ ที่คุณเลือกที่จะไม่เข้า รวมทั้งคอยสอดส่องการใช้งานเว็บไซต์ของคุณอีกด้วย ถ้าคุณใช้คอมพิวเตอร์ คุณสามารถกำจัดการเข้าถึงเว็บไซต์ที่คุณเคยเข้าได้ โดยการแก้ไขโฮสต์ไฟล์ที่ระบบปฏิบัติการโดยตรง สภาพแวดล้อมที่ดีจะไม่เอื้ออำนวยให้คุณเข้าถึงสื่อลามกได้ง่ายและไม่ทำให้คุณรู้สึกอยากเสพสื่อลามกเหล่านั้น  เริ่มจากคอมพิวเตอร์หรือโทรศัพท์มือถือของคุณถ้าคุณใช้มันเพื่อเสพเสื่อลามก   ล้างข้อมูลในคอมพิวเตอร์โดยการล้างไวรัสและโปรแกรมประสงค์ร้ายต่อคอมพิวเตอร์ของคุณที่ชอบมีภาพและโฆษณาที่ล่อแหลมเด้งขึ้นมา  อย่าลืมลบไฟล์สื่อลามกที่คุณมีออกจาเครื่องด้วย ทำลายความเป็นส่วนตัวที่เอื้อให้คุณเสพหนังโป๊ โดยการย้ายคอมพิวเตอร์ไปไว้ที่ส่วนกลางของตัวบ้าน.  นี่อาจเป็นมาตรการที่คุณใช้ชั่วคราวในขณะที่คุณค่อยๆ ลดการดูหนังโป๊ ครอบครัวของคุณอาจจะประหลาดใจนิดหน่อยแต่พวกเขาต้องเข้าใจ หากคุณอธิบายให้ฟังว่าสิ่งที่ทำเป็นการพยายามกำจัดเวลาที่คุณต้องอยู่คนเดียว เลี่ยงการคบหาเพื่อนที่ชอบแบ่งปันหรือสนับสนุนการดูหนังโป๊ อย่าลืมชื่นชมตัวเองและให้กำลังใจตัวเองอยู่เสมอในเวลาที่ยากลำบากเช่นนี้ การเอาชนะการเสพติดสื่อลามกต้องใช้เวลานาน ใช้ความพยายามและอาจล้มเหลวบ้าง แต่การมองย้อนกลับไปว่าเรามาไกลขนาดไหนแล้วและระลึกถึงเป้าหมายที่จะทำให้สำเร็จจะเป็นกำลังใจที่ดีในช่วงเวลายากลำบาก  สังเกตการณ์ใช้งานของตัวเองจากโปรแกรมที่คุณติดตั้งเพื่อควบคุมการเข้าใช้งานสื่อลามก ถ้าคุณดูจากดีวีดีหรือสื่อสิ่งพิมพ์ ให้คุณจดการใช้งานทุกครั้ง ลองหากิจกรรมอย่างอื่นทำ เพื่อทดแทนเวลาที่คุณเคยใช้เพื่อดูหนังโป๊ ถ้าคุณปล่อยเวลาว่างไว้ อาจห้ามใจไม่ได้ดูหนังโป๊ได้ยาก  ต้องหาอะไรทำในยามว่าง คุณจะได้ไม่มีเวลาว่างสำหรับหนังโป๊อีกต่อไป เริ่มทำกิจกรรมยามว่างที่คุณอยากจะทำมาตลอด เช่น ทำงานศิลปะ เล่นกีฬา คุณอาจใช้เวลาไปกับการพัฒนาตัวเองก็ได้ เช่น อ่านหนังสือ ทำงานอาสาสมัคร ให้เวลากับตัวเองไม่ทางใดก็ทางหนึ่ง    ลองทำกิจกรรมที่คุณสามารถพูดถึงมันได้ด้วยความรู้สึกดีๆ ทำอะไรที่เมื่อบอกพ่อแม่หรือเล่าให้เพื่อนฟังแล้วคุณรู้สึกภูมิใจที่ได้ทำ เช่น ลดน้ำหนัก เรียนดนตรี ถ้าคุณไม่ขับรถ ขี่จักรยานหรือใช้รถสาธารณะก็เป็นตัวเลือกที่ดีที่ช่วยให้คุณมีอิสระ ไปไหนก็ได้ ไปทำอะไรก็ได้นอกเหนือจากหมกมุ่นกับหนังโป๊ การที่จะทำกิจกรรมยามว่างต่างๆ ได้นานอาจต้องมีเพื่อนฝูงทำด้วยกันหรือทำกับคนที่คุณรู้สึกสบายใจที่จะอยู่ด้วย เมื่อมีสังคม คุณก็จะอยู่กับกิจกรรมเหล่านั้นได้นานขึ้น อีกทั้งยังมีโอกาสทำความรู้จักกับผู้อื่นผ่านการเรียนรู้อะไรใหม่ๆ เมื่อคุณสนิทสนมกับผู้คนมากขึ้น หนังโป๊ก็จะมีความสำคัญลดลงเพราะคุณรู้ว่ามีกิจกรรมอีกหลายอย่างที่น่าทำในเวลาว่างมากกว่าการดูหนังโป๊ ผู้เชี่ยวชาญด้านจิตเวชสามารถช่วยให้คุณจัดการกับความยากลำบากในการเอาชนะอาการเสพติดหนังโป๊ได้  ไม่มีใครว่าบ้าหรอก หากคุณตั้งใจจะพบนักบำบัด ยิ่งคุณซื่อสัตย์กับตัวเอง เข้าใจปัญหาของตัวเองได้ดีมากเท่าไหร่ นักบำบัดยิ่งช่วยคุณได้มากเท่านั้น  ข้อดีสำคัญของการพบนักบำบัดคือคุณมีโอกาสได้จัดการกับบาดแผลในใจตั้งแต่สมัยก่อนที่อาจเป็นสาเหตุส่วนหนึ่งที่ทำให้อาการเสพติดเกิดขึ้น การเล่าปัญหาเพื่อขอความช่วยเหลือจากคนอื่นในเรื่องเหล่านี้อาจดูน่าอายโดยเฉพาะอาการเสพติดสื่อลามกยิ่งน่าอายเข้าไปใหญ่ แต่การเปิดใจพูดกับคนในครอบครัวแสดงให้เห็นความเข้มแข็งและความสามารถในการจัดการกับปัญหาในชีวิตอย่างตรงจุด ถ้าคุณไม่อยากเล่ารายละเอียดถึงเหตุผลในการขอความช่วยเหลือ ก็ให้พูดกว้างๆ เช่น “หมู่นี้รู้สึกไม่ค่อยเป็นตัวเองเลย” หรือ “รู้สึกห่างเหินกับทุกคนจัง”  ถ้าไม่อยากเล่าปัญหาให้พ่อแม่ฟัง ให้ปรึกษาครูที่ปรึกษาหรือผู้ใหญ่ที่เชื่อใจได้ ในบางกรณีการเสพติดสื่อลามกเป็นผลมาจากความไม่สมดุลของฮอร์โมนในร่างกายทำให้มีความต้องการทางเพศสูง ถ้าคุณลองวิธีลดละเลิกทุกวิธีแล้วอาการเสพติดยังไม่หายไป คุณอาจมีปัญหาอื่นซ่อนอยู่ ควรให้แพทย์วินิจฉัย มีวัยรุ่นมากมายทีกำลังจัดการอาการเสพติดหนังโป๊ การเข้ากลุ่มเหล่านี้จะช่วยให้คุณรู้ว่าคุณไม่ได้แก้ปัญหาอย่างเดียวดาย การมีกลุ่มเพื่อนที่ประสบปัญหาและมีเป้าหมายเดียวกันนั้นเป็นสิ่งสำคัญมากเพราะเรื่องที่ควรเก็บเป็นความลับอย่างเช่นการเสพติดหนังโป๊ ถ้ายิ่งเก็บปัญหาไว้คนเดียวนานๆ อาจทำให้ปัญหาบานปลายได้  กลุ่มคนเหล่านี้จะช่วยให้คุณไปถึงเป้าหมายได้ คอยแบ่งปันเรื่องราว เล่าความสำเร็จและแบ่งปันเคล็ดลับเพื่อจัดการกับปัญหา ลองเข้ากลุ่มเพื่อเลิกอาการเสพติดหนังโป๊ เช่น กลุ่ม Sex Addicts Anonymous กลุ่ม Sex and Love Addicts Anonymous ซึ่งสองกลุ่มนี้รองรับคนที่มีอาการเสพติดหนังโป๊  หากคุณไม่สะดวกเข้ากลุ่มที่ต้องพบปะกันจริงๆ ก็มีกลุ่มในโลกออนไลน์ให้คุณเข้าร่วมได้มากมาย มันเป็นธรรมดาที่คุณจะรู้สึกผิดหวังเมื่อกลับไปมีพฤติกรรมเสพติดหนังโป๊เหมือนเดิมหรือละเมิดกฎที่ตั้งไว้เพื่อควบคุมตัวเอง การกลับไปเสพติดเหมือนเดิมเป็นสัญญาณที่บอกให้คุณต้องตั้งใจควบคุมตัวเองมากกว่านี้และจริงจังกับการปรับเปลี่ยนพฤติกรรมให้ก้าวข้ามการเสพติดไปให้ได้ แต่อย่าปล่อยตัวเองให้ดูมากเกินไปเมื่อรู้ตัวว่ากำลังกลับไปติดเหมือนเดิม  สัญญาณเหล่านี้บ่งบอกว่าคุณกำลังพัฒนาไปในทางที่ดีขึ้น:   อาการใจอ่อนเพียงเล็กน้อย; ยกตัวอย่างเช่น พยายามหาสื่อลามกดูตามอินเทอร์เน็ต แต่รู้ตัวแล้วรีบปิดแทนที่จะดูต่อ เลิกเสพติดไปนานก่อนจะกลับมาติดใหม่ สามารถกลับไปลดละเลิกได้ไวโดยใช้วิธีที่บอกมาทั้งหมดและตามที่นักบำบัดบอก
รู้จักอาการของตัวเอง. ศึกษาผลกระทบที่เกิดจากการเสพติดหนังโป๊. อย่าโทษตัวเอง. รู้สาเหตุ. ค่อยๆ ลดการเสพสื่อลามก. กำจัดแหล่งสื่อลามก. สร้างสภาพแวดล้อมที่ดี. ติดตามความคืบหน้า. มุ่งความสนใจไปที่อื่น. สังสรรค์กับเพื่อนฝูง. ปรึกษานักบำบัด. ปรึกษาสมาชิกในครอบครัว. ถามนักบำบัดหรือแพทย์ว่าการเสพติดนี้เป็นปัญหาทางสุขภาพหรือไม่. เข้ากลุ่มที่มีปัญหาเดียวกัน. จัดการกับความล้มเหลว.
https://www.wikihow.com/Overcome-an-Addiction-to-Porn-As-a-Teenager https://www.wikihow.com/Overcome-an-Addiction-to-Porn-As-a-Teenager https://www.wikihow.com/Overcome-an-Addiction-to-Porn-As-a-Teenager
Understanding Your Addiction to Porn Making Long-Term Changes Getting Psychological Help